آمئریکادا ایرقیچیلیغا قارشی موباریزه باشقا اؤلکه لره یایلمالیدیر
سون گونلرده بیر قارا اینسان، 46 یاشیندا جورج فلوید، آمئریکا پولیس آقرئسیاسینا نتیجه سینده حیاتی نی ایتیرمیشدیر. بو خبر سورعتله مئدییادا یاییلمیش و ایرقیچیلیغا قارشی اینسانلار حرکته گئچمیشلر. اعتراضلار آمئریکادا سورعت له باشقا شهرلره یایلمیش و چوخ گئنیش اعتراض لا میدانا چیخمیش و 75 بؤیوک شهره ده گئنیش یوروش لر و اعتراض لار مئیدانا چیخمیشدیر.
ویدئونو گؤرمک اوچون شکیله تیکلایین
راپورلارا گؤره گئچن هفته ایچینده ایرقیچیلیغا قارشی اعتراض لاردا خالق طرفیندن پولیس لره قارشی شیددت ایشله نیلمیشدیر. بیر نئچه پولیس بو شیددت کؤلگه سینده سلاح لا یارالانمیش و بیر نئچه اینسان حیاتی نی ایتیرمیشدیر.
بو راپورلارا گؤره بعضی شهرلرده آلیش وئریش مرکزلری یاندیریلیب و یا اینسانلار طرفیندن یاغمالانمیشدیرلار. آمئریکا دئولتی وضعیتی کنترل آلتینا آلماق اوچون اولوسال موحافظ لردن یاردیم آلمیشدیر.
ویدئونو گؤرمک اوچون شکیله تیکلایین
بعضی ایرقچیلیغا قارشی موجادیله لیدیرلری دئولت بینالاراینا هجوم گتیرمه نی و پولیس لره قارشی شیددت ایشلتمه نی وورقولایرلار و بو ورقولامالار شیددتین داها آرتماسینا سبب اولموشدور. ازیلمیش اینسانلار آمئریکادا جانا گلمیشدیرلر و اعتراض لارین حتتا شیددته سؤیکه نه رک گؤسترمک و دیله گتیرمک ایستیرلر.
ایرقیچیلیغا قارشی موجادیله، یالنیز آمئریکادا قالماییب، آوروپادا دا اونا دستک وئریلمیشدیر. تاسوفله ایرقیچیلیق، فرقلی فورمالاردا یالنیز آمئریکا دئیل دونیانین فرقلی اؤلکه لرینده و او جمله دن ایران دا چوخ یایقین بیر کولتور اولاراق خالق لارا و اؤلکه یه زیان وئرمک ده دیر.
ایرقیچیلیق لا، حقیقتن بیر میللی موجادیله قاپسامیندا دئیل، بلکه ائورنسل بیر موجادیله قاپسامیندا اونلا قارشیلاشماق و موجادیله ائتمک لازیم دیر. ایران دا گئچن یوز ایلده غیرفارس خالق لارا قارشی ایرقیچیلق و شیدت چوخ چوخ تانینمیش بیر کولتوره چئویریلمیشدیر. ائله بونا گؤره ده بوگون ایران دا یاشایان خلق لار ایران دا ایرقیچیلیغا قارشی موجادیله سین آمئریکادا گئدن آنتی راسیست موجادیله یه باغلامالی و یئر کوره سینی ایرقیچیلیغا قارشی بیر موباریزه مئیدانینا چئویرمه لیدر.
ایرقیچیلیغا قارشی هر اؤلکه ده سسیمیزی قالدیرمالییق و بو آنتی دئموکراتیک و ضد اینسانی دوشونجه یه قارشی ائورنسل بیر موجادیله ده بیر سس اولمالییق و بو سس لری بیر بیرینه اولاشدیرماقلا ایرقیچیلیغا قارشی دونیادا بیر و بیرگه اولمالییق.
ایرقیچیلیغا قارشی دونیادا سس لری بیر بیرینه قاتمالییق و بیرگه گوجله، خالق لارین و اینسانلیق گوجو ایله ایرقیچیلیغا سون قویمالییق.
یونس شاملی
20200602
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk